लोकपाल बिल पर तर्कसंगत बहस को तैयार: पीएम  
पीएम ने कहा कि सरकार लोकपाल विधेयक पर तर्कसंगत बहस को तैयार है और सरकार भ्रष्टाचार से निपटने के लिए सब कुछ कर रही है।
प्रधानमंत्री मनमोहन सिंह ने सोमवार को कहा कि सरकार लोकपाल विधेयक पर चर्चा के लिए तैयार है।  उन्होंने कहा कि सभी सम्बंध पक्षों को अपने सांसदों और विधेयक पर विचार कर रही स्थाई समिति को अपने विचारों से अवगत कराना चाहिए।  कोलकाता में भारतीय प्रबंधन संस्थान में एक सम्मेलन को सम्बोधित करते हुए उन्होंने कहा कि लोकपाल विधेयक में भ्रष्टाचार पर नियंत्रण पाने का प्रावधान है लेकिन यह समस्या का समाधान नहीं कर सकता। उन्होंने कहा, "हम सभी मुद्दों पर चर्चा के लिए तैयार हैं। एक संस्थान के रूप में लोकपाल की स्थापना से निश्चित तौर पर सहायता मिलेगी लेकिन यह समस्या का समाधान नहीं हो सकता।"